CELEX: 21986A0704(01)
Language: et
Date: 1984-09-28 00:00:00
Title: Piiriülese õhusaaste kauglevi 1979. aasta konventsiooni õhusaasteainete kauglevi seire ja hindamise Euroopa koostööprogrammi (EMEP) pikaajalise finantseerimise protokoll

Tähtis õiguslik teade

|

21986A0704(01)

Euroopa Liidu Teataja L 181 , 04/07/1986 Lk 0002 - 0005 Euroopa Liidu Teataja L 181 , 04/07/1986 Lk 0002 - 0005 Soomekeelne eriväljaanne: Peatükk 11 Köide 11 Lk 0274  Rootsikeelne eriväljaanne: Peatükk 11 Köide 11 Lk 0274 

		Piiriülese õhusaaste kauglevi 1979. aasta konventsiooni õhusaasteainete kauglevi seire ja hindamise Euroopa koostööprogrammi (EMEP) pikaajalise finantseerimiseprotokollPROTOKOLLI POOLED,meenutades, et piiriülese õhusaaste kauglevi konventsioon (edaspidi "konventsioon") jõustus 16. märtsil 1983,olles teadlikud konventsiooni artiklites 9 ja 10 käsitletud õhusaasteainete kauglevi seire ja hindamise Euroopa koostööprogrammi (edaspidi "EMEP") tähtsusest,võttes arvesse EMEP-i elluviimisel praeguseks saavutatud positiivseid tulemusi,tunnistades, et senini on EMEP-i elluviimist võimaldanud Ühinenud Rahvaste Organisatsiooni Keskkonnaprogrammi (UNEP) eraldatud rahalised vahendid ja valitsuste tehtud vabatahtlikud sissemaksed,pidades silmas, et UNEP eraldab raha üksnes 1984. aasta lõpuni ning sellest rahast koos valitsuste vabatahtlike sissemaksetega ei piisa EMEP-i tööplaani täitmise täies mahus rahastamiseks, ning et seetõttu on vaja pärast 1984. aastat tagada EMEP-i pikaajaline finantseerimine,võttes arvesse Euroopa Majanduskomisjoni otsuses B (XXXVIII) Euroopa Majanduskomisjoni liikmesriikide valitsustele tehtud üleskutseid tagada konventsiooni täitevorgani (edaspidi "täitevorgan") esimesel nõupidamisel kokku lepitud alustel programmi selline rahastamine, mis võimaldab täitevorgani tegevust, eriti seoses EMEP-i tööga,märkides, et konventsioon ei sisalda sätteid EMEP-i finantseerimise kohta ning seetõttu on vaja EMEP-i finantseerimine asjakohaselt korraldada,võttes arvesse konventsiooni ametliku lisadokumendi koostamise põhimõtteid, mis on loetletud täitevorgani esimesel istungjärgul (7.–10. juunini 1983) vastu võetud soovitustes,ON KOKKU LEPPINUD JÄRGMISES:Artikkel 1MõistedKäesolevas protokollis kasutatakse järgmisi mõisteid:1. ÜRO kehtestatud sissemaksemäär – protokolli poolele määratud sissemaksemäär rahandusaasta eest Ühinenud Rahvaste Organisatsiooni kulude hinnangulise jaotuse skaala järgi.2. Rahandusaasta – Ühinenud Rahvaste Organisatsiooni rahandusaasta; väljendeid "igal aastal" ja "iga-aastased kulutused" tõlgendades lähtutakse ÜRO rahandusaastast.3. Üldine sihtfond – Ühinenud Rahvaste Organisatsiooni peasekretäri moodustatud üldine sihtfond, mille kaudu finantseeritakse piiriülese õhusaaste kauglevi konventsiooni elluviimist.4. EMEP-i geograafiline rakendusala – piirkond, kus teostatakse EMEP-i rahvusvaheliste keskuste [1] koordineerimisel seiret.Artikkel 2EMEP-i finantseerimineEMEP-i finantseerimiseks eraldatud rahaga kaetakse EMEP-i raames koostööd tegevate rahvusvaheliste keskuste iga-aastased kulutused, mis tekivad EMEP-i juhtorgani tööprogrammis ette nähtud tegevuses.Artikkel 3Sissemaksed1. Käesoleva artikli kohaselt tagatakse EMEP-i finantseerimine kohustuslikest sissemaksetest, mida täiendavad vabatahtlikud sissemaksed. Sissemakseid võib teha konverteeritavas või mittekonventeeritavas valuutas ning mitterahaliste sissemaksetena.2. Kohustuslikke sissemakseid teevad igal aastal kõik käesoleva protokolli pooled, kes paiknevad EMEP-i geograafilisel rakendusalal.3. Vabatahtlikke sissemakseid võivad teha käesoleva protokolli osapooled või protokollile alla kirjutanud riigid, isegi kui nende territooriumid paiknevad väljaspool EMEP-i geograafilist rakendusala. EMEP-i juhtorgani soovitusel ning täitevorgani heakskiidu korral võivad vabatahtlikke sissemakseid teha ka muud riigid, organisatsioonid või üksikisikud, kes soovivad kaasa aidata tööprogrammi elluviimisele.4. Tööprogrammi elluviimiseks tehtavad iga-aastased kulutused kaetakse kohustuslikest sissemaksetest. Sularaha- või mitterahalised sissemaksed, nagu näiteks need, mida teevad rahvusvaheliste keskuste asukohariigid rahvusvahelistele keskustele, määratakse kindlaks tööprogrammis. Juhtorgani soovitusel ning täitevorgani heakskiidu korral võib vabatahtlikke sissemakseid kasutada kas kohustuslike sissemaksete vähendamiseks või EMEP-i raames toimuvate konkreetsete tegevuste finantseerimiseks.5. Kohustuslikud ja vabatahtlikud sularahasissemaksed kantakse üldisesse sihtfondi.Artikkel 4Kulude jaotus1. Kohustuslikke sissemakseid tehakse kooskõlas käesoleva protokolli lisas toodud tingimustega.2. Täitevorgan arutab lisas muudatuste tegemise vajadust:a) kui EMEP-i aastaeelarve suureneb 2,5-kordselt võrreldes käesoleva protokolli jõustumise aastaks või lisas viimaste muudatuste tegemise aastaks vastu võetud aastaeelarvega, olenevalt sellest, kumb neist on hilisem;b) kui täitevorgan asutab juhtivorgani soovitusel uue rahvusvahelise keskuse võic) kuus aastat pärast käesoleva protokolli jõustumist või kuus aastat pärast lisa viimaste muudatuste jõustumist, olenevalt sellest, kumb on hilisem.3. Lisa muudatused võtab vastu täitevorgan konsensuse alusel.Artikkel 5AastaeelarveEMEP-i aastaeelarve koostab EMEP-i juhtorgan ja selle võtab vastu täitevorgan hiljemalt üks aasta enne selle rahandusaasta algust, mille kohta eelarve on koostatud.Artikkel 6Protokolli muudatused1. Käesoleva protokolli mis tahes pool võib teha ettepanekuid protokolli muutmiseks.2. Muudatusettepaneku tekst esitatakse kirjalikult Euroopa Majanduskomisjoni täitevsekretärile, kes saadab selle edasi kõigile protokolli pooltele. Täitevorgan arutab esitatud ettepanekuid oma järgmisel aastanõupidamisel, kui Euroopa Majanduskomisjoni täitevsekretär on saatnud parandused protokolli pooltele vähemalt üheksakümmend päeva enne arutelu.3. Käesoleva protokolli mis tahes muudatus, välja arvatud protokolli lisa muudatus, võetakse vastu protokolli osapoolte esindajate konsensuse alusel ning see jõustub muudatuse vastu võtnud poole suhtes üheksakümnendal päeval pärast seda, kui kaks kolmandikku muudatuse vastu võtnud protokolli pooltest on deponeerinud oma dokumendi muudatuse vastuvõtmise kohta. Nimetatud muudatus jõustub protokolli mis tahes teise poole suhtes üheksakümnendal päeval pärast seda, kui vastav pool on andnud hoiule oma dokumendi nimetatud muudatuse vastuvõtmise kohta.Artikkel 7Vaidlusküsimuste lahendamineKui käesoleva protokolli poolte vahel tekib vaidlus protokolli tõlgendamise või kohaldamise üle, püüavad asjaosalised jõuda lahenduseni läbirääkimiste teel või mis tahes muul viisil, mis on vaidluseosalistele vastuvõetav.Artikkel 8Allakirjutamine1. Käesolev protokoll on allakirjutamiseks avatud Ühinenud Rahvaste Organisatsiooni kontoris Genfis 28. septembrist 1984 kuni 5. oktoobrini 1984 (k.a), seejärel Ühinenud Rahvaste Organisatsiooni peakontoris New Yorgis kuni 4. aprillini 1985 Euroopa Majanduskomisjoni liikmesriikidele ning riikidele, kellel on Majandus- ja Sotsiaalnõukogu 28. märtsi 1947 resolutsiooni 36(IV) punkti 8 kohaselt Euroopa Majanduskomisjoni juures nõuandev staatus, samuti neile Euroopa Majanduskomisjoni liikmesriikidest koosnevatele piirkondlikele majandusintegratsiooni organisatsioonidele, kes on pädevad pidama protokollis käsitletud küsimustes läbirääkimisi ning sõlmima ja kohaldama rahvusvahelisi lepinguid tingimusel, et need riigid ja organisatsioonid on konventsiooni pooled.2. Nimetatud piirkondlikud majandusintegratsiooni organisatsioonid teostavad oma pädevusse kuuluvates küsimustes neid õigusi ja täidavad neid kohustusi, mis on käesoleva protokolliga pandud liikmesriikidele. Sellistel juhtudel ei ole nende organisatsioonide liikmesriigid volitatud teostama neid õigusi individuaalkorras.Artikkel 9Ratifitseerimine, vastuvõtmine, kinnitamine ja ühinemine1. Käesoleva protokolli peavad sellele alla kirjutanud pooled ratifitseerima, vastu võtma või kinnitama.2. Käesolev protokoll on ühinemiseks avatud artikli 8 lõikes 1 märgitud riikidele ja organisatsioonidele alates 5. oktoobrist 1984.3. Ratifitseerimis-, vastuvõtmis-, kinnitamis- või ühinemisdokumendid deponeeritakse Ühinenud Rahvaste Organisatsiooni peasekretärile, kes täidab depositaari ülesandeid.Artikkel 10Jõustumine1. Käesolev protokoll jõustub üheksakümnendal päeval pärast seda, kui:a) oma ratifitseerimis-, vastuvõtmis-, kinnitamis- või ühinemisdokumendi on hoiule andnud vähemalt üheksateist artikli 8 lõikes 1 märgitud riiki ja organisatsiooni, kes jäävad EMEP-i geograafilisele rakendusalale jab) nimetatud riikide ja organisatsioonide summaarne ÜRO kehtestatud sissemaksemäär ületab 40 %.2. Artikli 8 lõikes 1 märgitud riigi ja organisatsiooni suhtes, kes ratifitseerib, võtab vastu või kinnitab käesoleva protokolli või ühineb sellega pärast ülaltoodud punktis 1 märgitud jõustumisnõuete täitmist, jõustub protokoll üheksakümnendal päeval pärast seda, kui nimetatud riik või organisatsioon on andnud hoiule oma ratifitseerimis-, vastuvõtmis-, kinnitamis- või ühinemisdokumendi.Artikkel 11Väljaastumine1. Protokolli pool võib käesolevast protokollist välja astuda viie aasta möödumisel protokolli jõustumisest tema suhtes, saates depositaarile sellekohase kirjaliku teatise. Protokollist väljaastumine jõustub üheksakümnendal päeval pärast seda, kui depositaar on saanud vastava teatise.2. Protokollist väljaastumine ei mõjuta neid rahalisi kohustusi, mis kehtivad välja astuva poole suhtes enne väljaastumise jõustumise kuupäeva.Artikkel 12Autentsed tekstidKäesoleva protokolli originaal, mille inglis-, vene- ja prantsuskeelne tekst on võrdselt autentsed, antakse hoiule Ühinenud Rahvaste Organisatsiooni peasekretärile.Selle kinnituseks on selleks nõuetekohaselt volitatud isikud käesolevale protokollile alla kirjutanud.Koostatud kahekümne kaheksandal septembril tuhande üheksasaja kaheksakümne neljandal aastal Genfis.[1] Rahvusvahelisteks keskusteks on praegu Keemia Koordinatsioonikeskus ning Meteoroloogia Sünteesikeskuse Ida- ja Lääne-Euroopa osakonnad.--------------------------------------------------LISARiigipiire ületava õhusaaste kauglevi 1979. aasta konventsiooni õhusaasteainete kauglevi seire ja hindamise Euroopa koostööprogrammi (EMEP) pikaajalise finantseerimise protokolli artiklis 4 märgitudÕhusaasteainete kauglevi seire ja hindamise Euroopa koostööprogrammi (EMEP) finantseerimise kulude jaotamiseks tehtavaid kohustuslikke sissemakseid arvutatakse alates 1995. aastast järgmise skaala kohaselt:| % |Austria | 1,59 |Bulgaaria | 0,35 |Hispaania | 3,54 |Island | 0,06 |Jugoslaavia | 0,60 |Liechtenstein | 0,02 |Norra | 1,13 |NSVL | 20,78 |Poola | 1,42 |Portugal | 0,30 |Püha Tool | 0,02 |Rootsi | 2,66 |Rumeenia | 0,37 |Saksa Demokraatlik Vabariik | 2,74 |San Marino | 0,02 |Soome | 1,07 |Šveits | 2,26 |Tšehhoslovakkia | 1,54 |Türgi | 0,60 |Ukraina NSV | 2,60 |Ungari | 0,45 |Valgevene NSV | 0,71 |Euroopa Majandusühenduse liikmesriigid: | |Belgia | 2,36 |Holland | 3,28 |Iirimaa | 0,50 |Itaalia | 6,89 |Kreeka | 1,00 |Luksemburg | 0,10 |Prantsusmaa | 11,99 |Saksamaa Liitvabariik | 15,73 |Taani | 1,38 |Ühendkuningriik | 8,61 |Euroopa Majandusühendus | 3,33 |Kokku | 100,00 |Protokolli poolte paigutus, mida käesolevas lisas kasutatakse, on koostatud spetsiaalselt konventsiooni täitevorgani poolt kokku lepitud kuludejaotussüsteemi jaoks ja see kehtib ka EMEP-i finantseerimist käsitleva protokolli kohta.--------------------------------------------------